ఒంగోలు (ఆంధ్రజ్యోతి): రాష్ట్రంలో పొగాకు కొనుగోళ్లు ఊపందుకున్నాయి. గత ఏడాది మార్చి15 నుంచి ఏప్రిల్ నెలాఖరు వరకు 1.2 కోట్ల కిలోల పొగాకు కొనుగోళ్లు జరిగితే, ఈ సంవత్సరం అదే కాలంలో రెండు కోట్ల కిలోల పొగాకు కొనుగోళ్లు జరిగినట్టు పొగాకు బోర్డు ఆక్షన్స్ మేనేజర్ రవి కుమార్ ‘ఆంధ్రజ్యోతి’తో చెప్పారు. గత ఏడాది రైతులకు కిలోకు సగటున రూ.131.54  ధర లభించగా, ఈ సంవత్సరం అది రూ.147కు పెరిగిందన్నారు. నెల్లూరు,ప్రకాశం జిల్లాల్లో సాగు చేసే మధ్య, తక్కువ రకం పొగాకు వేలంలో పెద్దగా కొనుగోలు చేయడం లేదన్న విషయాన్ని తెలుసుకునేందుకు  రవి కుమార్ ఒంగోలు, వెల్లంపల్లి వేలం కేంద్రాలను సందర్శించారు. ఈ సంవత్సరం ఎపిలో 10.4 కోట్ల కిలోల పొగాకు ఉత్పత్తి అవుతుందని అంచనా వేసినట్టు చెప్పారు. అంతర్జాతీయ పరిణామాల ప్రభావంతో ఎగుమతి అవకాశాలు  సరిగా లేకపోవడం వలనే మధ్య, తక్కువ రకం పొగాకుకు సరైన ధర లభించడం లేదన్నారు. అయితే వారం-పది రోజుల్లో మార్కెట్ తిరిగి పుంజుకునే అవకాశం ఉందన్నారు.
ongolu (aandhrajyoti): rashtramlo pogaaku konugollu oopandukunnaayi. gatha edaadi marchi15 nunchi epril nelakharu varaku 1.2 kotla kilola pogaaku konugollu jarigithe, ee samvatsaram adhe kaalamlo rendu kotla kilola pogaaku konugollu jariginattu pogaaku bordu actions manager ravi kumar ‘aandhrajyoti’thoo cheppaaru. gatha edaadi raitulaku kiloku sagatuna roo.131.54  dhara labhinchagaa, ee samvatsaram adhi roo.147ku perigindannaaru. nelluru,prakaasam jillaallo saagu chese madhya, takkuva rakam pogaaku velamlo peddagaa konugolu cheyadam ledanna vishayaanni telusukunenduku  ravi kumar ongolu, vellampalli velam kendraalanu sandarsinchaaru. ee samvatsaram epilo 10.4 kotla kilola pogaaku utpatti avutundani anchana vesinattu cheppaaru. antarjaatiiya parinaamaala prabhaavamtho egumati avakaasaalu  sarigaa lekapovadam valane madhya, takkuva rakam pogaakuku saraina dhara labhinchadam ledannaru. ayithe vaaram-padi rojullo market tirigi punjukune avakaasam undannaaru.